LAOAG CITY – Dead on arrival iti Dingras District Hospital ti maysa a mannalon kalpasan a pinaltogan ti pada na a mannalon idiay Brgy Espiritu, Dingras, Ilocos Norte.
Binigbig ni P/Chief Insp Teddy Rosqueta, chief of police ti PNP Dingras ti biktima a ni Odelino Trondillo, agtawen ti 45, addaan ti asawa, maysa a mannalon ken residente iti nasao a barangay.
Nabigbig ti suspek a ni Zaldy Verdadero, maysa a mannalon, bayaw ti biktima ken residente ti Brgy Espiritu.
Segun ti imbestigasyun ti PNP Dingras, sakbay ti insidente ket immuna a naginum ti biktima ken suspek bayat nga agpadpadanum da kadagiti mula da a tabako.
Idi dimteng ti agtagikua iti talon a nakaimulaan dagiti tabako ket inbilin na nga iddepen dan ti us-usaren da a pagpadanum ngem nagpinnatudo ti biktima ken suspek no siasinnu kadakuada ti mangiddep iti makina agingga a nagbinnara da.
Gapu ti pungtot na ken impluwensiya ti ininum na nga arak ket pinaltogan ni Verdadero ni Trondillo usar ti caliber 22 nga paltog rason a natay ti biktima.
Dagus met a simmuko ti suspek kadagiti otoridad ken iti agdama ket agbabbabawin iti inaramid na.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn